Géza Jeszenszky

Géza Jeszenszky (sündinud 10. novembril 1941 Budapestis) on Ungari ajaloolane, poliitik ja diplomaat. Ungari välisminister (1990–1994).

Keskkooli lõpetamise järel ei lubatud ta osaluse tõttu 1956. aasta ülestõusus kaks aastat kõrgkoolis edasi õppida. 1961. aastast õppis ta Loránd Eötvösi Ülikoolis ajalugu, inglise keelt ja hiljem raamatukogundust. Magistrikraadi sai ta 1966. aastal, doktorikraadi 1970. aastal ja teaduskraadi raamatukogunduse alal 1973. aastal.

Aastatel 1966–1968 töötas ta koolis õpetajana ja 1968–1976 Széchényi Rahvuslikus Raamatukogus. 1976. aastast töötas õppejõuna K. Marxi nimelises Majandusülikoolis (tänapäeval Budapesti Corvinuse ülikool) , kus sai 1989. aastal sotsiaal- ja poliitikateaduskonna dekaaniks. 1984–1986 oli ta külalisprofessor California Ülikoolis Santa Barbaras. 1988. aastal oli Jeszenszky üks Ungari Demokraatliku Foorumi asutajaliikmeid.Prof. Dr. Géza Jeszenszky Academy for Cultural Diplomacy

23. maist 1990 kuni 15. juulini 1994 oli Géza Jeszenszky Ungari välisminister.Hungary. Ministries, etc. rulers.org

Aastatel 1994–1998 oli ta Rahvuskogu liige.

Aastatel 1998–2002 oli ta Ungari suursaadik Ameerika Ühendriikides ning 2011–2014 Norras ja Islandil.Géza Jeszenszky Hungarian Review, Vol. XI, no. 3

Viited

Kategooria:Ungari välisministrid
Kategooria:Ungari ajaloolased
Kategooria:Ungari diplomaadid
Kategooria:Loránd Eötvösi ülikooli vilistlased
Kategooria:Sündinud 1941